تورکیه جمهوریتی تشقی ایش لر وزیری مولود چاووش اوغلی, خلق ارا حقوق دایره سیده تورک ملتی نینگ حق لری نی حمایه قیلیش گه دوام ایته دیگن لیک لری نی معلوم قیلدی.
چاووش اوغلی تویتر آرقه لی بیرگن بیاناتیده, تورکیه بیلن لیبیا اورته سیده امضالنگن دینگیز چیگره سی کیلیشووی نینگ بیرلشگن ملتلر تشکیلاتی تامانیدن تصدیقلنگن لیگی نی بیلدیردی.
چاووش اوغلی, "خلق ارا حقوق دایره سیده ملتی میز نینگ حق لری نی حمایه قیلیش گه قرارلی لیک بیلن دوام ایته میز" دییه قید ایتدی.
تورکیه جمهوریتی انرژی و طبیعی منبع لر وزیری فاتح دونماز هم تویتر آرقه لی بیرگن بیاناتیده, اوشبو کیلیشوو نینگ بیرلشگن ملت لر تشکیلاتی تامانیدن تصدیقله نیشی بیلن, تورکیه نینگ, اورته ییر دینگیزی ده آلیب باریاتگن خلق ارا حقوق, حق و عدالت گه تَیَنگن سیاستی بوییچه یخشی امکانیت لر قولگه کیریتگن لیگی نی بیلدیردی.
دونماز, "هردایم ایتیب کیلگنی میزدیک اورته ییر دینگیزی ده هیچ کیمسه نینگ حقی نی پایمال قیلمه گنی میز سنگری, اوز حق لری میز دن هم واز کیچمه یمیز" دییه قید ایتدی.
تورکیه جمهوریتی ملی مدافعه وزیرلیگی تامانیدن بیریلگن بیاناتده ایسه, "لیبیا بیلن بولگن 500 ییل لیک کینگ کولملی تاریخی مناسبت لری میز و بیرلشگن ملت لر تشکیلاتی تامانیدن تن آلینگن ملی مطابقت حکومتی نی  ترینینگ, یاردم و مصلحت ساحه لری بوییچه حمایه قیلیش فعالیت لری میز دوام ایته دی" دییه قید ایتیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
